ຜູ້ນຶ່ງ ເສຍຊີວິດ ແລະ ຫຼາຍຄົນ ບາດເຈັບ ໃນການໂຈມຕີ ຢູ່ ບັງກລາແດັສ
ລະເບີດຫຼາຍລູກ ແຕກຂຶ້ນ ທີ່ວັດໃຫຍ່ ອິສລາມ ໃນນະຄອນຫຼວງດາກາ ຂະນະທີ່ພວກສູດມົນ ພວມສະຫລອງ ບຸນ Ashura.
ກຸ່ມລັດອິສລາມໄດ້ອ້າງເອົາຄວາມຮັບຜິດຊອບ ໃນການວາງ ລະເບີດໂຈມຕີຢູ່ບັງກລາແດັສທີ່ເຮັດໃຫ້ມີຜູ້ເສຍຊີວິດນຶ່ງຄົນ ແລະບາດເຈັບຫລາຍເຖິງນຶ່ງຮ້ອຍຄົນໃນພິທີແຫ່ຂອງຊາວຊີ ໄອທ໌ທີ່ນະຄອນຫຼວງດາກາ ກຸ່ມສັງເກດການ SITE ກ່າວໃນວັນເສົາມື້ີ້ນີ້ວ່າ ພວກລັດອິສ ລາມ ໄດ້ອອກຖະແຫຼງການສະບັບນຶ່ງ ເວົ້າວ່າ ທະຫານຂອງ ກຸ່ມດັ່ງກ່າວ ເປັນຜູ້ບີບຄະນວນລະເບີດ ໃຫ້ແຕກຂຶ້ນ ໃນລະ ຫວ່າງຂອງອັນທີ່ຖະແຫຼງການເວົ້າວ່າເປັນ “ພິທີບູຊາພະເຈົ້າ ຫຼາຍອົງ ” ການໂຈມຕີມີຂຶ້ນ ໃນວັນເສົາມື້ນີ້ ຂະນະທີ່ຝຸງຊົນໄປເຕົ້າໂຮມກັນ ຢູ່ວັດໃຫຍ່ ຂອງຊາວຊີ ໄອທ໌ ໃນນະຄອນຫຼວງດາກາ ເພື່ອສະຫລອງບຸນ Ashura ຊຶ່ງເປັນພິທີລະນຶກເຖິງ ການ ເສຍຊີວິດຂອງ Imam Hussein ຫຼານຊາຍຂອງພະສາສະດາມູຮຳມັດ ພວກໂຈມຕີໄດ້ແກວ່ງລະເບີດຫຼາຍລູກເຂົ້າໄປໃສ່ຝຸງຊົນຫຼາຍພັນຄົນ ທີ່ໄປເຕົ້າໂຮມກັນ ຢູ່ວັດໃຫຍ່ Huseni Dalan ໃນເຂດເມືອງເກົ່າ ຂອງ ນະຄອນດາກາ ລະເບີດ 3 ລູກໄດ້ ແຕກຂຶ້ນເຮັດໃຫ້ໄວລຸ້ນຄົນນຶ່ງເສຍຊີວິດແລະພວກໄປສູດມົນອີກຈຳນວນນຶ່ງໄດ້ຮັບບາດ ເຈັບ ຕຳຫຼວດໄດ້ຈັບຜູ້ຕ້ອງສົງໄສຢ່າງໜ້ອຍ 2 ຄົນ ແລະຄົ້ນພົບລະເບີດ 2 ລູກທີ່ເຊື່ອວ່າເປັນ ລະເບີດທີ່ໄດ້ແກວ່ງເຂົ້າໃສ່ຝຸງຊົນ ແຕ່ບໍ່ໄດ້ແຕກ ຊາວຊີໄອທ໌ມຸສລິມແມ່ນເປັນຊົນກຸ່ມນ້ອຍ ຢູ່ໃນບັງກລາແດັສທີ່ປະຊາຊົນສ່ວນໃຫຍ່ນັບຖື ສາສະໜາອິສລາມ ນິກາຍຊຸນນີ່ ແຕ່ວ່າການໂຈມຕີ ແມ່ນບໍ່ຄ່ອຍເກີດຂຶ້ນ ແຕ່ແນວໃດກໍຕາມ ຢູ່ທີ່ປາກິສຖານຊຶ່ງເປັນເພື່ອນບ້ານກໍມີການໂຈມຕີດ້ວຍລະເບີດ 2 ຄັ້ງ ພາຍໃນໄລຍະ 2 ມື້ ຕໍ່ຊາວຊີໄອທ໌ທີ່ພາກັນສະຫລອງບຸນ Ashura ມີຢ່າງໜ້ອຍ 20 ຄົນ ເສຍຊີວິດໃນການໂຈມຕີສະຫຼະຊີບຕໍ່ຂະບວນແຫ່ ທີ່ເມືອງ Jabobabad ໃນວັນສຸກວານ ນີ້